b"\n_START_ARTICLE_\nJaponesos\n_START_SECTION_\nReligi\xc3\xb3\n_START_PARAGRAPH_\nLa religi\xc3\xb3 japonesa ha estat tradicionalment sincr\xc3\xa8tica i combina elements del budisme i del xintoisme. El Xintoisme, la religi\xc3\xb3 nadiua politeista japonesa no t\xc3\xa9 cap c\xc3\xa0non escrit en un llibre sant. El xintoisme va ser codificat com a llengua estatal el 1868, tot i que va ser abolit com a religi\xc3\xb3 estatal durant l'ocupaci\xc3\xb3 estatunidenca el 1945. El budisme Mahayana fou introdu\xc3\xaft al Jap\xc3\xb3 al segle VI. Avui en dia, la forma de budisme m\xc3\xa9s estesa entre els japonesos \xc3\xa9s la secta J\xc5\x8ddo Shinsh\xc5\xab, fundada per Shinran._NEWLINE_La majoria dels japonesos (entre el 84% i el 96%)  afirmen creure tant en el xintoisme com en el budisme. La religi\xc3\xb3, per als japonesos, est\xc3\xa0 m\xc3\xa9s basada en les tradicions i la mitologia i no constitueix una base moral per a seva vida.\n_START_SECTION_\nTeories sobre els or\xc3\xadgens\n_START_PARAGRAPH_\nArai Hakuseki ja coneixia al segle XVIII la ind\xc3\xbastria l\xc3\xadtica al Jap\xc3\xb3 i va suggerir que a l'antic Jap\xc3\xb3 hi vivien els Mishihases (o Shukushins). Posteriorment, Philipp Franz von Siebold va afirmar que els ainus eren els ind\xc3\xadgenes del Jap\xc3\xb3. Iha Fuy\xc5\xab va afirmar que els japonesos i els ryukyuans tenien el mateix origen \xc3\xa8tnic, basant-se en la seva recerca sobre les lleng\xc3\xbces ryukyuans de principi del segle\xc2\xa0xx. En el per\xc3\xadode Taish\xc5\x8d, Torii Ry\xc5\xabz\xc5\x8d va afirmar que els yamatos havien utilitzat cer\xc3\xa0mica Yayoi i que els ainus utilitzaven cer\xc3\xa0mica J\xc5\x8dmon._NEWLINE_Molts cient\xc3\xadfics van proposar que l'origen dels japonesos era com\xc3\xba, entre ells Fujii Sadamoto, pioner de l'arqueologia japonesa. Per\xc3\xb2 despr\xc3\xa9s del final de la Segona Guerra Mundial, Kotondo Hasebe i Hisashi Suzuki van considerar que l'origen dels japonesos no era del per\xc3\xadode Yayoi, si no que era un grup hum\xc3\xa0 format en el per\xc3\xadode J\xc5\x8dmon._NEWLINE_Kazuro Hanirara va formular una nova teoria de mestissatge el 1984. Aquest tamb\xc3\xa9 va formular la teoria  de model d'estructura dual en angl\xc3\xa8s el 1911. Aquest afirma que els llinatges dels japonesos moderns comencen amb el poble J\xc5\x8dmon que va emigrar cap a l'Arxip\xc3\xa8lag Japon\xc3\xa8s durant el Paleol\xc3\xadtic des de la seva zona original, al Sud-est Asi\xc3\xa0tic. Hanihara creia que na segona onada d'immigrants van arribar al Jap\xc3\xb3 des del nord-est d'\xc3\x80sia durant el per\xc3\xadode Yayoi. La gent d'aquests dos grups humans es van barrejar a les regions illenques de Ky\xc5\xabsh\xc5\xab, Shikoku i Honsh\xc5\xab, per\xc3\xb2 no van prevaldre en les illes exteriors d'Okinawa i d'Hokkaid\xc5\x8d, on van continuar dominant els ryukyuan i els ainus. Mark J. Hudson va afirmar que els japonesos es van formar biol\xc3\xb2gicament i ling\xc3\xbc\xc3\xadsticament entre el 400 a. de C. i el 1200 d. de C._NEWLINE_Masatoshi Nei es va oposar al model d'estructura dual, al\xc2\xb7legant una dist\xc3\xa0ncia gen\xc3\xa8tica i va afirmar que els japonesos eren originaris del nord-est d'\xc3\x80sia i van emigrar al Jap\xc3\xb3 fa trenta mil anys._NEWLINE_En una recerca promoguda a l'octubre de 2009 pel Museu Nacional de Natura i Ci\xc3\xa8ncia del Jap\xc3\xb3 va concloure que l'Home de Minatogawa, trobat a Okinawa, era una evid\xc3\xa8ncia que els J\xc5\x8dmons van entrar al Jap\xc3\xb3 per la ruta meridional. Hiroto Takamiya, de la Universitat de Sapporo, va suggerir que els kyushus van immigrar d'Okinawa entre els segles X i XII a. de C._NEWLINE_El 2011, un estudi de Sean Lee i Toshikazu Hasegawa  va manifestar que un origen com\xc3\xba de les lleng\xc3\xbces japoneses s'havien originat fa uns 2.182 anys.\n_START_SECTION_\nPaleol\xc3\xadtic\n_START_PARAGRAPH_\nHi ha evid\xc3\xa8ncies arqueol\xc3\xb2giques que indiquen que la gent de l'Edat de Pedra vivia a l'arxip\xc3\xa8lag del Jap\xc3\xb3 durant el Paleol\xc3\xadtic des da fa entre uns 39.000 i uns 21.000. En aquells moments, el Jap\xc3\xb3 estava connectat al continent asi\xc3\xa0tic almenys per un tros de terra i ca\xc3\xa7adors-recol\xc2\xb7lectors n\xc3\xb2mades van arribar a l'actual arxip\xc3\xa8lag des de l'\xc3\x80sia Oriental, Sib\xc3\xa8ria i segurament Kamtxatka. En diverses excavacions s'hi ha trobat ind\xc3\xbastria l\xc3\xadtica i artesanies fetes amb ossos.\n_START_SECTION_\nPoble J\xc5\x8dmon\n_START_PARAGRAPH_\nEl poble J\xc5\x8dmon va desenvolupar algunes de les peces de cer\xc3\xa0mica m\xc3\xa9s antigues del m\xc3\xb3n en el Per\xc3\xadode Paleol\xc3\xadtic superior, al 14\xc3\xa8 mil\xc2\xb7lenni a. de C. El nom d'aquest poble prov\xc3\xa9 de les caracter\xc3\xadstiques d'aquesta cer\xc3\xa0mica._NEWLINE_Els J\xc5\x8dmons eren ca\xc3\xa7adors-recol\xc2\xb7lectors a l'\xc3\xa8poca del mesol\xc3\xadtic i entre el 1200 i el 1000 a. de C. van desenvolupar una agricultura primitiva basada en el cultiu de l'arr\xc3\xb2s. La seva principal font de prote\xc3\xafnes era el peix._NEWLINE_Es creu que els J\xc5\x8dmons van arribar a l'arxip\xc3\xa8lag del Jap\xc3\xb3 des de l'\xc3\x80sia del Nord o des de l'\xc3\x80sia Central i van esdevenir els actuals ainus. Algunes recerques suggereixen que els ainus conserven un cert grau de marques gen\xc3\xa8tiques \xc3\xbaniques en la seva base gen\xc3\xa8tica i tenen algunes afinitats amb altres poblacions regionals del Jap\xc3\xb3 com els nivkhs de l'Extrem Orient Rus. Basant-se en m\xc3\xa9s d'una dotzena de marcadors gen\xc3\xa8tics de diversos cromosomes i en petjades arqueol\xc3\xb2giques es creu que l'arxip\xc3\xa8lag japon\xc3\xa8s est\xc3\xa0 habitat per humans des de fa uns 30.000 anys i que els J\xc5\x8dmons van arribar des del nord-est d'\xc3\x80sia i es van assentar a les illes japoneses molt m\xc3\xa9s temps abans del que s'havia proposat tradicionalment.\n_START_SECTION_\nPoble Yayoi\n_START_PARAGRAPH_\nEs considera que els yayois van arribar a les illes del Jap\xc3\xb3 entre els anys 400 aC i el 300 aC i es van barrejar amb els J\xc5\x8dmons. Els yayois van portar l'agricultura basada en els camps inundats d'arr\xc3\xb2s i tecnologia avan\xc3\xa7ada de bronze i de ferro. Tot i que abans ja existia abundants recursos de ca\xc3\xa7a i d'agricultura de l'arr\xc3\xb2s en sec\xc3\xa0, els agricultors yayois van crear sistems agr\xc3\xadcoles m\xc3\xa9s productius incorporant la inundaci\xc3\xb3 dels camps d'arr\xc3\xb2s. Aix\xc3\xb2 va fer que es pogu\xc3\xa9s alimentar a una poblaci\xc3\xb3 m\xc3\xa9s densa i nombrosa i va esdevenir la base d'unes institucions m\xc3\xa9s avan\xc3\xa7ades que van esdevenir el Per\xc3\xadode Kofun._NEWLINE_La poblaci\xc3\xb3 estimada de les illes del Jap\xc3\xb3 durant el per\xc3\xadode J\xc5\x8dmon es calcula en cent milions d'habitants i durant el Per\xc3\xadode Nara ja van assolir els tres milions d'habitants. Es calcula que en aquesta \xc3\xa8poca hi havia entre mig i un mili\xc3\xb3 d'habitants a l'arxip\xc3\xa8lag.\n_START_SECTION_\nCromosoma Y hum\xc3\xa0\n_START_PARAGRAPH_\nUn estudi gen\xc3\xa8tic fet el 2007 per Nonaka i altres va provar que els homes japonesos de la Regi\xc3\xb3 de Kant\xc5\x8d, que inclou l'\xc3\x80rea metropolitana de T\xc3\xb2quio tenien els seg\xc3\xbcents haplogrups del cromosoma Y hum\xc3\xa0: haplogrup D-M55 (48%), haplogrup O2b (31%), haplogrup O3 (15%) i haplogrup C-M130 (4%).\n_START_SECTION_\nADN Mitocondrial\n_START_PARAGRAPH_\nSegons una an\xc3\xa0lisi en 1000 japonesos de l'\xc3\xa0rea metropolitana de T\xc3\xb2quio, els haplogrups mitocondrials de l'ADN dels japonesos moderns inclouen: Haplogrup mitocondrial hum\xc3\xa0 D (42/118 = 35,6%, que inclouen 39/118 = 33,1% D4 i 3/111 = 2,5% D5), Haplogrup mitocondrial hum\xc3\xa0 B (16/118 = 13,6%, incloent 11/118 = 9,3% B4 i 5/118 =4,2% B5), Haplogrup mitocondrial hum\xc3\xa0 M (M7 - 11/118 = 10,2%), Haplogrup mitocondrial hum\xc3\xa0 G (12/118 = 10,2%), N9 (10/118 = 8,5%), Haplogrup mitocondrial hum\xc3\xa0 F (9/118 = 7,6%), Haplogrup mitocondrial hum\xc3\xa0 A (8/118 = 6,8%), Haplogrup mitocondrial hum\xc3\xa0 Z (4/118 = 3,4%), M9 (3/118 = 2,5%) i  M8 (2/118 = 1,7%).\n_START_SECTION_\nPolimorfisme simple-nucleoide\n_START_PARAGRAPH_\nUn estudi fet el 2008 per Chao Tian i altres va reportar que poblacions de japonesos de T\xc3\xb2quio, coreans i xinesos de Pequ\xc3\xadn s\xc3\xb3n gen\xc3\xa8ticament menys diferents entre ells que poblacions de filipins, cambodjans, iacuts, lahu, dais, hezhens, naxis, oroqens o she. Tamb\xc3\xa9 afirmen que els coreans s\xc3\xb3n gen\xc3\xa8ticament intermedis entre els xinesos de Pequ\xc3\xadn i els japonesos de T\xc3\xb2quio.\n_START_SECTION_\nCiutadania\n_START_PARAGRAPH_\nL'article 10 de la Constituci\xc3\xb3 del Jap\xc3\xb3 defineix el terme de japon\xc3\xa8s com aquell que t\xc3\xa9 la nacionalitat japonesa.   El Jap\xc3\xb3 accepta a 15.000 nous ciutadans japonesos per naturalitzaci\xc3\xb3 cada any. El concepte de grups \xc3\xa8tnics en les estad\xc3\xadstiques nacionals del jap\xc3\xb3 \xc3\xa9s diferent del concepte d'etnicitat utilitzat als Estats Units i a Europa Occidental. L'Oficina d'Estad\xc3\xadstica Japonesa no pregunta segons l'etnicitat de la gent. Tots els ciutadans japonesos naturalitzats que tenen una base multi\xc3\xa8tnica s\xc3\xb3n considerats \xc3\xa8tnicament japonesos en el cens oficial._NEWLINE_Aix\xc3\xad, quan un ciutad\xc3\xa0 japon\xc3\xa8s descriu l'origen dels seus avantpassats com a forans a l'arxip\xc3\xa8lag japon\xc3\xa8s, utilitzen el terme de kei. Per exemple, Tanya Ishii, es referia a si mateixa com a russo-japonesa degut a les seves arrels russes en el seu llinatge matrilineal.\n_START_SECTION_\nDi\xc3\xa0spora\n_START_PARAGRAPH_\nEls japonesos de la di\xc3\xa0spora i els seus descendents s\xc3\xb3n anomenats nikkeijin (\xe6\x97\xa5\xe7\xb3\xbb\xe4\xba\xba)_NEWLINE_La primera emigraci\xc3\xb3 referida del Jap\xc3\xb3 data del segle XII, vers Filipines i Borneo per\xc3\xb2 no es pot considerar que l'emigraci\xc3\xb3 dels japonesos no va esdevenir un fenomen de masses fins a l'Era Meiji, quan molts japonesos van emigrar cap a les Filipines, els Estats Units, Canad\xc3\xa0, Per\xc3\xba, Col\xc3\xb2mbia, Brasil i Argentina. Durant l'Imperi Japon\xc3\xa8s tamb\xc3\xa9 hi va haver una emigraci\xc3\xb3 significativa als altres territoris imperials; de totes maneres, molts d'aquests van ser repatriats al Jap\xc3\xb3 despr\xc3\xa9s del final de la Segona Guerra Mundial._NEWLINE_Segons l'Associaci\xc3\xb3 de Nikkei i de Japonesos emigrats, hi ha aproximadament dos milions i mig de nikkeijin que viuen arreu del m\xc3\xb3n. Les comunitats m\xc3\xa9s importants estan als estats brasilers de S\xc3\xa3o Paulo i de Paran\xc3\xa1. Tamb\xc3\xa9 hi ha comunitats cohesionades de japonesos a les Filipines, Mal\xc3\xa0isia Oriental, Per\xc3\xba, Buenos Aires, C\xc3\xb3rdoba i Misiones a l'Argentina i, als Estats Units, a Hawaii, Calif\xc3\xb2rnia i l'Estat de Washington. Tamb\xc3\xa9 hi ha petits grups de descendents de japonesos que viuen en pa\xc3\xafsos caribenys com Cuba i la Rep\xc3\xbablica Dominicana. Segons el Ministeri d'Afers Exterior japon\xc3\xa8s hi ha m\xc3\xa9s d'un mili\xc3\xb3 de japonesos que viuen fora del Jap\xc3\xb3._NEWLINE_De la d\xc3\xa8cada del 1980 en\xc3\xa7\xc3\xa0, molts guitarristes japonesos viatjaren a Alcoi per a rebre classes del mestre Jos\xc3\xa9 Luis Gonz\xc3\xa1lez: un d'ells, Hiroshi Fujii, es va quedar a viure per a aprendre a tocar la xirimita i, de rebot, va ser el primer d'una altra tongada de m\xc3\xbasics nipons formats a Val\xc3\xa8ncia, entre els quals els dol\xc3\xa7ainers Sou Suwa i Nanao Kobayashi i el tabaleter Ippei Nose, participants en les Festes de la Mare de D\xc3\xa9u de la Salut d'Algemes\xc3\xad."